Жлобінская раённая газета «Новы дзень» на тэму выбараў напісала артыкул з загалоўкам «Збіраючы подпісы, агітаваць нельга!». Паводле заканадаўства - нельга, але калі вельмі хочацца, то можна? Так, напэўна, падумалі ў Нароўлі і распачалі датэрміновую агітацыю за дзеючага кіраўніка дзяржавы. Нараўлянская раённая газета «Прыпяцкая праўда» надрукавала артыкул «Каждый решает сам, но мы призываем сделать правильный выбор». Зразумела, які выбар лічыць правільным аўтар артыкулу, старшыня раённай арганізацыі «Белая Русь» Сяргей Канавод.